**Zväzok 3 Opis predmetu zákazky**

**Príloha č. 2**

**Činnosti, ktoré bude realizovať/zabezpečovať zhotoviteľ:**

* Vybavenie rozhodnutí týkajúcich sa zvláštneho užívania komunikácií a pod., vrátane zabezpečenia dočasného dopravného značenia)
* Vybavenia rozhodnutia o zábere verejného priestranstva pre účely výstavby.
* Vytýčenie sietí technického vybavenia územia pred realizáciou stavby.

**Dokumenty ku odovzdaniu stavby:**

* Certifikáty, vyhlásenia o zhode, prehlásenia o parametroch, vyhlásenia o zhode, inšpekčné certifikáty na použité stavebné výrobky a materiály (s výnimkou tradičných stavebných materiálov.
* Vyhotovenia príslušných správ o odborných prehliadkach a skúškach zariadení   
  v dvoch originálnych vyhotoveniach.
* Doklady o vykonaní príslušných odborných prehliadok a odborných skúšok v rozsahu STN, v prípade inštalácie vyhradených technických zariadení podľa vyhlášky MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov vrátane vykonania všetkých postupov vyplývajúcich z tejto vyhlášky v dvoch originálnych vyhotoveniach.
* Doklady o využití a zneškodnení všetkých odpadov s uvedením názvu stavby a druhu a množstva odpadu, ktoré vzniknú pri realizácií prác na povolené skládky (evidenčné listy odpadov, vážne lístky, faktúry za uloženie odpadu na skládku) v troch vyhotoveniach, z toho jedno originálne vyhotovenie).
* Prevádzkové poriadky ATS 1, ATS 2 v troch originálnych vyhotoveniach.
* Revízne správy elektroinštalácií, bleskozvodu
* Zaškolenie obsluhy
* Zabezpečenie ďalších dokladov súvisiacich s uvedením do prevádzky v troch vyhotoveniach,
* Energetické certifikáty a Energetické štítky na stavebné objekty v nadväznosti na Vyhlášku MDVRR SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov v dvoch originálnych vyhotoveniach.
* Dodanie projektu skutočného realizovania stavby v počte 3 paré.
* Doklady o vytýčení sietí pred výstavbou.
* Porealizačné zamerania inžinierskych sietí, vrátane vymedzenia ochranných pásiem, geometrické plány zamerania stavieb, autorizačne overené autorizovaným geodetom a kartografom a úradne overené katastrálnym odborom Okresného úradu Rožňava.
* V nadväznosti na odborné stanovisko Technickej inšpekcie a.s., k projektovej dokumentácii stavby č. 1424/1/2021, je potrebné vypracovať konštrukčnú (dielenskú) dokumentáciu vyhradeného technického zariadenia – trafostanica, ktorú je nutné dať posúdiť v zmysle požiadavky § 5 ods. 3 a 4 vyhlášky č. 508/2009 Z.z. a § 14 ods.1. písm. d, zákona č.124/2006 Z.z. v znení neskorších predpisov, a dokladovať ku kolaudácii stavby.
* Po realizácii detského ihriska zhotoviteľ zabezpečí posúdenie bezpečnosti detského ihriska nezávislým inšpekčným orgánom (autorizovanou osobou) podľa STN EN 1176-7: 2021, článok 6 – Kontrola po montáži.
* Stavebný denník
* Protokoly o vykonaní a skončení rekultivácie – podľa dokumentácií:
  + Dokumentácie k trvalému odňatiu PP pôdy – Realizačná dokumentácia skrývky humusového horizontu poľnohospodárskej pôdy pri odňatí natrvalo.
  + Dokumentácie k dočasnému odňatiu PP pôdy – Bilancia skrývky humusového horizontu poľnohospodárskej pôdy pri použití poľnohospodárskej pôdy na iné účely do jedného roka a návrh vrátenia poľnohospodárskej pôdy do pôvodného stavu.

**Podmienky pre tvorbu ponukovej ceny:  
Do ponukovej ceny je potrebné zahrnúť:**

* náklady na činnosti a dokumenty, popísané v predchíádzajúcich bodoch,
* náklady na vybudovanie, prevádzku a vypratanie zariadenia staveniska a stráženie staveniska počas výstavby,
* vedľajšie rozpočtové náklady VRN/resp. NUS, a kompletizačnú činnosť (KČ),
* náklady na úhradu spotrebovaných energií (elektrická energia, úžitková voda),
* náklady na označenie stavby tabuľou s potrebnými údajmi o stavbe a účastníkoch výstavby.
* zriadenie a odstránenie dočasných plôch,
* zriadenie a odstránenie ochrany výkopov a dočasných premostení pre peších a vozidlá,
* ochrana jestvujúcich inžinierskych sietí pri výkopových prácach (neuvedených v položkách),
* cena za zapožičanie, zriadenie a odstránenie prenosného dopravného značenia,
* zriadenie a odstránenie zariadenia staveniska a skládok materiálu,
* ochranné zariadenia a opatrenia proti prašnosti, vibráciám a hluku,
* náklady na vytýčenie inžinierskych sietí,  náklady na vytýčenie stavby, kontrolné geodetické merania, stabilizáciu vytyčovacích bodov počas výstavby, porealizačné zameranie stavby
* poistenie stavby v rozsahu zmluvných podmienok,
* geodetické práce - vykonávané po výstavbe zameranie skutočného vyhotovenia
* údržba a ošetrovanie zasadených rastlín a stromov v lehote 2 roky po odovzdaní stavby
* pri položkách reštaurátorských prác a prác umelecko-remeselnej obnovy prvkov je potrebné do cien započítať aj odvoz a likvidáciu odpadu, poplatky za skládku a presuny hmôt.

**Ďalšie podmienky pre tvorbu ponukovej ceny:**

* Všetko, čo neobsahuje výkaz výmer a je to popísané v inej časti dokumentácie pre realizáciu stavby, je súčasťou stavby a zhotoviteľ je povinný započítať si tieto práce a materiály do nákladov stavby.
* Pri výkopových prácach sú zohľadnené všetky potrebné rozšírenia (debnenie, paženie a pod.). V prípade, že uchádzač z vlastných technologických alebo iných dôvodov potrebuje urobiť širšie alebo iné výkopy, musí všetky náklady s tým súvisiace premietnuť do predložených množstiev.
* Pri búracích prácach sú rozmery zakrytých konštrukcií stanovené kvalifikovaným odhadom. Pri realizácii búracích prác bude objem každej vybúranej konštrukcie odsúhlasený technickým dozorom investora. Bez jednoznačného odsúhlasenia objemu a kvality vybúraných hmôt investorom nie je zhotoviteľ stavebného diela oprávnený k fakturácii týchto prác.
* Jednotkové ceny majú obsahovať náklady na prácu, všetky stroje, vybavenie a zariadenie, ich používanie a údržbu, ďalej všetky služby, ktoré zabezpečujú realizáciu prác, dokončenie, individuálne odskúšanie, komplexné skúšky technologického zariadenia, prevádzkových súborov, zmluvné záruky, bankové náklady, zisk, všeobecné riziká v súlade s ustanoveniami zmluvy, vrátane zmluvne stanovenými záväzkami a zodpovednosťou.
* V prípade, ak výkaz výmer neobsahuje samostatné položky pre naloženie a odvoz odpadu, ktorý je možné považovať za druhotnú surovinu (železo a oceľ, zmiešané kovy a pod. ) je uchádzač povinný náklady na naloženie a odvoz tohto odpadu započítať do položky pre demontáž tohto odpadu,
* Pri oceňovaní lešenia je uchádzač povinný do jeho ceny zahrnúť všetky prvky v zmysle predpisov BOZP (ochranné siete, zábradlie, ochranné prvky pod stojky a pod. ), aj v prípade ak nie sú ako samostatné položky uvedené v poskytnutom výkaze výmer.
* Predmet zákazky je zadefinovaný popismi jednotlivých položiek podľa projektovej dokumentácie. Nie je možné, aby niektorá pracovná činnosť nebola zhotoviteľom stavebného diela ocenená a v prípade, že nie je samostatne určená, ide o druhotnú činnosť či prácu, ktorá technologicky súvisí s popísanými položkami a jej ocenenie musí byť započítané v jednotkovej cene súvisiacich prác, hlavných činností a konštrukcií.
* Odvozné vzdialenosti na skládky sú zvolené ako referenčné. Zhotoviteľ do ceny zahrnie náklady na odvoz sute na skládku, ktorá v čase obstarávania diela bude mať povolenie na likvidáciu alebo recykláciu stavebnej sute.
* Výmery položiek vyjadrených mernými jednotkami v percentách % (napr. presuny hmôt PSV) si uchádzač vypĺňa sám podľa metodiky rozpočtárskych programov napr. Cenkros, ODIS.
* Informácie o materiáloch výrobkov vo výkresovej časti alebo technických správach môžu byť aj výrazne rozsiahlejšie ako je možné uviesť technicky v texte názvu položky vo výkaze výmer, preto **je potrebné naštudovanie projektovej dokumentácie a oceňovať výkaz výmer ako celok a neoddeliteľnú súčasť projektovej dokumentácie.**